VENDIM
Nr. 261, datë 31.8.2023

MBI SHQYRTIMIN E KËRKESËS SË SHOQËRISË “HIDROPOWER ELEKTRIK” SHPK, PËR ZGJATJEN E AFATIT TË VENDIMIT TË BORDIT TË ERE-s NR. 167, DATË 5.8.2021

[bookmark: _GoBack]Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; të “Kodit të Transmetimit”, i miratuar me vendimin e Bordit të Entit Rregullator të Energjisë (ERE) nr. 63, datë 12.4.2022; si dhe të neneve 15 dhe 26, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 31.8.2023, pasi shqyrtoi relacionin me nr. 1284/4 prot., datë 28.8.2023, të përgatitur nga Drejtoritë Teknike, “Mbi shqyrtimin e kërkesës së shoqërisë ‘Hidropower Elektrik” sh.p.k., mbi zgjatjen e afatit të vendimit të Bordit të ERE-s nr. 167, datë 5.8.2021",
konstatoi se:
- Shoqëria “Hidropower Elektrik” sh.p.k., është mbajtëse e licencës nr. 130, seria PV11K, për veprimtarinë e prodhimit të energjisë elektrike, dhënë me vendimin e Bordit të ERE-s nr. 59, datë 22.6.2011, për një afat 30-vjeçar, modifikuar me vendimin e Bordit të ERE-s nr. 194, datë 30.8.2018, si dhe mbajtëse e licencës nr. 267, seria T15P, për veprimtarinë e tregtimit të energjisë elektrike, dhënë me vendimin e Bordit të ERE-s nr. 19, datë 11.2.2015, për një afat 26-vjeçar.
- Shoqëria “Hidropower Elektrik” sh.p.k., është zotëruese e HEC “Sllabinja 2B”, me fuqi të instaluar 1800 kw; HEC “Sllabinja 2C” me fuqi të instaluar 3400 kw; HEC “Sllabinja 2D&2D/1” me fuqi të instaluar N/1.= 4 885 kw dhe N/2. =1 200 kw; HEC “Sllabinja 2E” me fuqi të instaluar 3800 kw. Fuqia totale e instaluar N=15 085kw. HEC-et e shoqërisë “Hidropower Elektrik” sh.p.k. lidhen me rrjetin e transmetimit nëpërmjet N/ST 110/6.3 kV, të HEC “Sllabinja 2E” me fuqi të instaluar 10 mVa dhe nëpërmjet N/ST 110/20/6.3, HEC “Sllabinja 2 D” me fuqi të instaluar 14.5 mVa.
- ERE, me vendimin nr. 167, datë 5.8.2021, ndër të tjera ka vendosur të miratojë derogimin e kërkuar nga shoqëria “Hidropower Elektrik” sh.p.k. për një periudhë 24 muaj.
- Shoqëria “Hidropower Elektrik” sh.p.k., nëpërmjet shkresës së protokolluar në ERE me nr.1284/3 prot., datë 20.7.2023, ndër të tjera ka bërë me dije se: “...Për të realizuar të gjithë proceset e parashikuara kërkohet një afat prej 36 muaj që të mund të realizohet lëvrimi i pajisjeve, instalimi dhe testimi i pajisjeve pasi ndërfaqja ndërmjet pajisjeve kineze të HEC dhe atyre ABB të OST-së paraqet vështirësi të mëdha. Në këto kushte, kërkojmë nga ERE zgjatjen e efekteve juridike të përcaktuara në pikën 1, germa “c”, të derogimit të përcaktuar me vendimin nr. 167, datë 5.8.2021. Zgjatja e efekteve juridike të vendimit nr. 167, datë 5.8.2021, prej një periudhe 36 muaj do të mundësonte realizimin e punimeve objekt kontrate dhe integrimin e plotë në sistemin SCADA të OST sh.a.
- Me qëllim konsultimin publik të kësaj kërkese të bërë nga shoqëria “Hidropower Elektrik” sh.p.k., u realizua publikimi në faqen e internetit të ERE-s, në rubrikën konsultime, në datën 21.7.2023. Deri në datën e kësaj vendimmarrjeje nuk rezulton të jetë dërguar në ERE ndonjë opinion apo koment nga palët e interesit për kërkesën e shoqërisë “Hidropower Elektrik” sh.p.k., mbi zgjatjen e afatit të vendimit të Bordit të ERE-s nr. 167, datë 5.8.2021.
- Këshilli i Ministrave, me vendimin nr. 256, datë 29.4.2022, “Për disa ndryshime në vendimin nr. 584, datë 8.10.2021, të Këshillit të ministrave, ‘Për shpalljen e gjendjes së emergjencës në furnizimin me energji elektrike’”, vendosi se: “Gjendja e emergjencës në furnizimin me energji elektrike i shtrin efektet deri më 31 dhjetor 2022”. Ndërsa me VKM-në nr. 650, datë 10.10.2023, vendosi shtyrjen e gjendjes së emergjencës në furnizimin me energji elektrike deri më 30 qershor 2023, si dhe me VKM-në nr. 449, datë 26.7.2023, vendosi zgjatjen e gjendjes së emergjencës në furnizimin me energji elektrike deri në 31 dhjetor 2023.
- Derogimi i kërkuar nga shoqëria “Hidropower Elektrik” sh.p.k. dhe i miratuar nga ERE me vendimin nr. 167, datë 5.8.2021, me hyrjen në fuqi të VKM-së nr. 584, datë 8.10.2021, është aplikuar në kushtet e gjendjes së emergjencës së furnizimit me energji elektrike. Shoqëria “Hidropower Elektrik” sh.p.k. ka kërkuar zgjatjen e efekteve juridike të përcaktuara në pikën 1, germa “c”, të derogimit të përcaktuar me vendimin e Bordit të ERE-s nr. 167, datë 5.8.2021, edhe me 36 muaj të tjerë. Në pikën 1, germa “c”, të vendimit të ERE-s është parashikuar: “Afati i derogimit është për një periudhë 24 muaj”, duke qenë se vendimi është parashikuar të futet në fuqi menjëherë, periudha 24-mujore fillon në datën 5.8.2021 dhe përfundon në datën 5.8.2023.
- Shoqëria “Hidropower Elektrik” sh.p.k. nuk ka kërkuar ndryshimin e objektit të derogimit, por vetëm zgjatjen e efekteve juridike të këtij derogimi, pa ndryshuar asnjë element të tij. Në këto rrethana duke qenë se jemi duke vlerësuar të njëjtin objekt derogimi të pandryshuar, vlerësimet përkatëse janë trajtuar në mënyrë shteruese në procesin e vendimmarrjes së Bordit të ERE-s nr. 167, datë 5.8.2021.
- Detyrimet për lidhjen me sistemin SCADA të përdoruesve janë parashikuar në “Kodin e Transmetimit”, të miratuar me vendim nr. 63, datë 11.4.2022, respektivisht neni 41, pika 3, germa “d”, ku përcaktohet se: detyrimi për diagramin e telekomunikacionit dhe lidhja me sistemin SCADA të OST. HEC-et e shoqërisë “Hidropower Elektrik” sh.p.k. nuk janë të lidhura me sistemin SCADA të OST sh.a., dhe vendimi i Bordit të ERE-s nr. 167, datë 5.8.2021, respektivisht në pikën 1, germa “b”, ka përcaktuar se shoqëria “Hidropower Elektrik” sh.p.k. të vijojë të operojë e lidhur me sistemin e transmetimit duke marrë në konsideratë sa përcaktuar në këtë derogim.
- Në këto kushte, për shkak të shfuqizimit të “Kodit të Transmetimit”, të miratuar me vendimin e Bordit të ERE-s nr. 186, datë 10.11.2017, të ndryshuar, dhe hyrjen në fuqi të “Kodit të Transmetimit” të miratuar me vendimin e Bordit të ERE-s nr. 63, datë 11.4.2022, duhet të saktësohet pika 1, germa “a”, e parashikuar në vendimin nr. 167, datë 5.8.2021, si më poshtë vijon: “Derogimin/pezullimin e përkohshëm të përcaktimeve të nenit 41, pika 3, germa “d”, të “Kodit të Transmetimit”, miratuar me vendimin e Bordit të ERE-s nr. 63, datë 11.4.2022, për njësitë gjeneruese të shoqërisë “Hidropower Elektrik” sh.p.k.
- Në kushtet e emergjencës në furnizimin me energji elektrike dhe kostot e shtuara si funksion i saj, përbëjnë një situatë të paparashikuar më parë, por shoqëria ka adresuar zgjidhjen duke gjetur kontraktorin për realizimin e punimeve pra ka realizuar një pjesë të procesit të punës së derogimit dhe për rrjedhojë vlerësohet të mos ketë një afat më të gjatë kohor se ai i dhënë me vendimin e Bordit të ERE-s nr. 167, datë 5.8.2021, që i përfshinte këto procese pune.
Për gjithë sa më sipër, Bordi i ERE-s

VENDOSI:

1. Të pranojë pjesërisht kërkesën e shoqërisë “Hidropower Elektrik” sh.p.k. mbi zgjatjen e afatit të vendimit të Bordit të ERE-s nr. 167, datë 5.8.2021.
2. Pika 1, germa “a”, e parashikuar në vendimin e Bordit të ERE-s nr. 167, datë 5.8.2021, ndryshon dhe bëhet: “Derogimin/pezullimin e përkohshëm të përcaktimeve të nenit 41, pika 3, germa “d”, të “Kodit të Transmetimit”, miratuar me vendimin e Bordit të ERE-s nr. 63, datë 11.4.2022, për njësitë gjeneruese të shoqërisë “Hidropower Elektrik” sh.p.k.
3. Pika 1, germa “c”, e vendimit nr. 167, datë 5.8.2021, ndryshon dhe bëhet: “Afati i derogimit i përcaktuar në vendimin nr. 167, datë 5.8.2021, shtyhet për një periudhë 24 muaj deri në 5.8.2025.”.
4. Drejtoria Juridike dhe Zgjidhjes së Mosmarrëveshjeve të njoftojë shoqërinë “Hidropower Elektrik” sh.p.k. dhe shoqërinë OST sh.a. për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

